จีนเผยกำไรภาคอุตสาหกรรมเดือน ธ.ค. หดตัว 4.7% เทียบรายปี
จีนเผยกำไรภาคอุตสาหกรรมเดือน ธ.ค.58 หดตัว 4.7% เมื่อเทียบรายปี ซึ่งเป็นการปรับตัวลงรุนแรงมากขึ้นหลังจากที่ลดลง 1.4% ในเดือนพ.ย.58
27 ม.ค. 2559

สำนักงานสถิติแห่งชาติของจีน (NBS) เปิดเผยในวันนี้ว่าผลกำไรของบริษัทอุตสาหกรรมรายใหญ่ของจีนในเดือนธ.ค.หดตัวลง 4.7% เมื่อเทียบรายปี ซึ่งปรับตัวลงรุนแรงมากขึ้นหลังจากที่ลดลง 1.4% ในเดือนพ.ย.
โดย ผลกำไรของบริษัทอุตสาหกรรมที่มีรายได้ต่อปีมากกว่า 20 ล้านหยวน (ราว 3.1 ล้านดอลลาร์สหรัฐ) นั้น มีจำนวนทั้งสิ้น 8.167 แสนล้านหยวนในเดือนธ.ค.สำหรับตลอดปี 2558 ผลกำไรของบริษัทอุตสาหกรรมปรับตัวลง 2.3% จากปีก่อนหน้า มาอยู่ที่ราว 6.4 ล้านล้านหยวน สำนักข่าวซินหัวรายงาน